בולסלבייץ

בולסלבייץ (בפולנית: Bolesławiec; גרמנית: Bunzlau) היא עיירה בפרובינציית שלזיה תחתית שבדרום-מערב פולין. בשנים 1975–1998 העיירה הייתה חלק ממחוז ילניה גורה. בולסלבייץ ידועה בייצור הבירה והקרמיקה הרחב שלה ואף מכנים אותה בשם "עיר הקרמיקה". השם בולסלבייץ מקורו במילה הסלאבית בולסלב שמשמעותה "מפורסם מאוד".

==היסטוריה==
בשנת 2001 חגגה בולסלבייץ את יום השנה ה-750 שלה. על פי המסורת, השתתפה העיירה בקרב ליגניץ בשנת 1241. בשנת 1316, על מנת להגן על העיירה מפלישות עוינות, נבנו חומות סביב בולסלבייץ.

לשנת 1422 הייתה חשיבות מיוחדת, שכן באותה שנה, הוענקו לעיירה הרשאות לבישול בירה. בשנת 1429, החומות המקיפות את העיירה, שהיו בנות יותר ממאה שנה, לא הצליחו למנוע מצבא ההוסיטים לכבוש את בונצלאו (כך נקראה אז - זהו שמה הגרמני). תלאות נוספות התרחשו בשנת 1462, כאשר נהר בובר (Bóbr) הציף את החלקים הנמוכים בעיירה. בשנת 1479, ההגנות הישנות הוחלפו בטבעת כפולה של חומות חדשות.

בשנת 1523 החלו מלחמות הדת בין הקתולים והפרוטסטנטים. בינתיים, העיירה המשיכה לגדול ולהתפתח: בשנת 1525, האדריכל ונדל רוסקופף החל את בנייתו מחדש של בית העירייה בסגנון הרנסאנס החדש. בשנת 1531 הושלמה מערכת הביוב בעיירה והגיעה אליה אספקת המים הראשונה.

בשנת 1642, במהלך מלחמת שלושים השנים נבזזה בונצלאו על ידי השוודים והטירה, הכנסייה וחלק גדול מהדיור בעיירה נהרסו. החל משנת 1815, בונצלאו השתייכה לשלזיה הפרוסית. באזור שנת 1820, החלה הריסת חומות ההגנה הישנות, כדי לאפשר הרחבה פיזית של העיירה. בשנת 1907 מועצת העיר החליטה לפתוח מוזיאון המוקדש להיסטוריה של ייצור כלי החרס. בתקופת השואה, הוקם בבונצלאו תת-מחנה ריכוז של מחנה הריכוז גרוס-רוזן בשם "מחנה בונצלאו".

מלחמת העולם השנייה הסתיימה כאשר 60% מהעיירה היה חרב. התושבים הגרמנים הוגלו והוחלפו על ידי פליטים פולנים מהשטחים המזרחיים לשעבר של פולין ועל ידי מהגרים פולנים מיוגוסלביה וצרפת. במהלך שנת 1960, נפתחו בעיירה סדנאות קרמיקה. לאחר מכן נפתחו גם מוזיאון המוקדש למורשת הקרמיקה העשירה של בולסלבייץ, מפעל כימי, מפעל לייצור מבחנות ואמפולות והחלו עבודות כרייה. בולסלבייץ התגלתה כמרכז תרבותי משמעותי עם מוניטין בין-לאומי לאירוח פסטיבלים.
קרמיקה מבולסלבייץ

==דמוגרפיה==
נכון ל-31 בדצמבר 2009 האוכלוסייה בבולסלבייץ מנתה 40,021 תושבים (מקום 108 בפולין) ונכון ל-30 ביוני 2010, חיו בעיירה 39,891 תושבים. ההכנסה הממוצעת בעיירה היא 465,221 זלוטי לנפש. נכון לשנת 1993, מספר התושבים הרב ביותר שחיו בעיירה אי פעם הוא 44,711.

==גאוגרפיה==
בולסלבייץ היא עיירה בפרובינציית שלזיה תחתית שבדרום-מערב פולין. העיירה שוכנת על נהר בובר (Bóbr) ומוקפת ביערות רבים. נכון לשנת 2007 שטחה של בולסלבייץ הוא 23.57 קמ"ר (מקום 235 בארץ). ב-33% משטח העיירה יש קרקע חקלאית ו-18% משטחה מיוער. בולסלבייץ היא 1.75% משטח המחוז. היא גובלת עם הגמיני: ורטה בולסלבייץ, נובוגרודז'ייס, גרומדקה ואושטניצה.

==ערים תאומות==
* 
* 
* 
* 
* 
* 
* 
* 

==קישורים חיצוניים==

* 
* [http://www.wielun.org.il/%D7%91%D7%95%D7%9C%D7%A1%D7%9C%D7%91%D7%99%D7%A5 ארגון יוצאי ויילון והסביבה]
* [http://www.jewage.org/wiki/he/Profile:Boleslawiec מידע באתר jewage]
* [http://winners-auctions.com/%D7%9E%D7%95%D7%A6%D7%A8/%D7%97%D7%96%D7%A0%D7%95%D7%AA-%D7%A9%D7%99%D7%A8%D7%99-%D7%99%D7%A9%D7%A8%D7%90%D7%9C-%D7%A7%D7%94%D7%99%D7%9C%D7%AA-%D7%91%D7%95%D7%A0%D7%A6%D7%9C%D7%90%D7%95-%D7%A9%D7%91%D7%A9%D7%9C%D7%96/ "שירי ישראל", קהילת בונצלאו שבשלזיה], תרל"ז,1877. מראשוני ספרי החזנות היהודית.
* [http://www.firmy.bolec.info/ חברות וארגונים מקומיים בעיירה וירטואלית] 
* [http://www.bolec.info/ תקשורת מקומית] 
* [http://www.boleslawiec.org/ חדשות מקומיות] 
* [http://www.pkp.boleslawiec.pl/ תחנת הרכבת בעיירה] 
* [https://web.archive.org/web/20051229150209/http://www.library.ucla.edu/yrl/reference/maps/blaeu/germania.jpg בונצלאו במפת גרמניה בשנת 1600] 

==הערות שוליים==

קטגוריה:שלזיה תחתית: יישובים